Document ID: 31998D0502

ΑΠΟΦΑΣΗ ΤΗΣ ΕΠΙΤΡΟΠΗΣ της 27ης Ιουλίου 1998 σχετικά με τη χρησιμοποίηση σφαγείου από την Ιταλία σύμφωνα με τις διατάξεις του σημείου 7 του παραρτήματος ΙΙ της οδηγίας 92/119/ΕΟΚ του Συμβουλίου [κοινοποιηθείσα υπό τον αριθμό Ε(1998) 2257] (Κείμενο που παρουσιάζει ενδιαφέρον για τον ΕΟΧ) (98/502/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 92/119/ΕΟΚ του Συμβουλίου, της 17ης Δεκεμβρίου 1992, για τη θέσπιση γενικών κοινοτικών μέτρων καταπολέμησης ορισμένων ασθενειών των ζώων καθώς και ειδικών μέτρων για τη φυσαλιδώδη νόσο των χοίρων (1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας και ιδίως το παράρτημα ΙΙ, σημείο 7, στοιχείο δ),
Εκτιμώντας:
ότι στις 17 Ιουνίου 1998 δηλώθηκε από τις ιταλικές κτηνιατρικές αρχές η εμφάνιση εστίας φυσαλιδώδους νόσου των χοίρων στην κοινότητα Mezzocorona στην επαρχία του Trento 7
ότι σύμφωνα με το άρθρο 10 της οδηγίας 92/119/ΕΟΚ του Συμβουλίου οριοθετήθηκε αμέσως γύρω από την περιοχή όπου εμφανίσθηκε η εστία μια προστατευτική ζώνη 7
ότι έχει απαγορευθεί η διακίνηση χοίρων στους δημόσιους και ιδιωτικούς δρόμους εντός της προστατευτικής ζώνης 7
ότι η Ιταλία υπέβαλε αίτημα για τη χρησιμοποίηση σφαγείου το οποίο βρίσκεται εντός της προστατευτικής ζώνης για τη σφαγή των χοίρων που προέρχονται από το εξωτερικό της εν λόγω ζώνης 7
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
1. Παρέχεται στην Ιταλία η άδεια να χρησιμοποιήσει το σφαγείο Hauser snc που βρίσκεται στην προστατευτική ζώνη η οποία οριοθετήθηκε στις 17 Ιουνίου 1998 γύρω από την εστία φυσαλιδώδους νόσου των χοίρων που εμφανίσθηκε στη Mezzocorona (Trento) υπό τους ακόλουθους όρους:
- η πρόσβαση στο σφαγείο πρέπει να πραγματοποιείται μέσω ενός διαδρόμου. Οι λεπτομέρειες όσον αφορά τον εν λόγω διάδρομο καθορίζονται από την ιταλική νομοθεσία,
- κατά την είσοδο στον εν λόγω διάδρομο, τα οχήματα που μεταφέρουν τους χοίρους για σφαγή πρέπει να έχουν σφραγισθεί από τις αρμόδιες αρχές. Κατά το χρόνο που σφραγίζονται, οι αρχές πρέπει να καταγράφουν τον αριθμό κυκλοφορίας του οχήματος και τον αριθμό των χοίρων που μεταφέρονται από το όχημα,
- κατά την άφιξη στο σφαγείο, οι αρμόδιες αρχές πρέπει:
i) να επιθεωρούν και να αποσφραγίζουν το όχημα,
ii) να καταγράφουν τον αριθμό κυκλοφορίας του οχήματος και τον αριθμό των χοίρων που βρίσκονται στο όχημα.
2. Κάθε όχημα που μεταφέρει χοίρους στο σφαγείο και που αναφέρεται στην παράγραφο 1 πρέπει να υφίσταται καθαρισμό και απολύμανση αμέσως μετά την εκφόρτωση.
Άρθρο 2
Τα κράτη μέλη τροποποιούν τα μέτρα που εφαρμόζουν στις εμπορικές συναλλαγές προκειμένου να συμμορφωθούν προς την παρούσα απόφαση. Ενημερώνουν αμέσως σχετικά την Επιτροπή.
Άρθρο 3
Η παρούσα απόφαση απευθύνεται στα κράτη μέλη.
Βρυξέλλες, 27 Ιουλίου 1998.

Labels: 0
18
17
6